Motî:misse - Wikipedia

# Motî:misse

### Èn årtike di Wikipedia.

misse [f.n.]

1. boket do coir, metou dins l' vinte, djondant li stoumak, plinne di sonk eyet di blankès globures, et k' on contéve, dinltins, ki c' esteut l' adjîsse di sacwantès emocions. A les pansous d' tchets ! C' est après l' misse k' on ratind ? (P.J. Dosimont). F. rate. >> awè l' misse di: awè vormint håsse di, djéryî après. Dj' avéns l' misse d' aler e vacances e Swisse. >> esse sins misse: a) èn sawè ratinde. b) èn saveur dimorer al minme plaece. Loukî a: esse sins rasta; Loukî a : sins-misse >> i n' ont pont d' misse: i ramxhièt d' tos costé, tot cåzant d' efants. Franwal: ahåyant po: "ils sont intenables". >> I n' s' a nén foulé l' misse: i n' a waire fwait d' efoirt po ene ovraedje, on dvwer di scole, evnd. >> èn rén aveur di bon dins l' misse: esse todi presse a fé on mwais côp. Li 2 d' nôvimbe, les åmes rivnèt fé on tour sol tere, mins avou zeles, i gn a des pépés ki n' ont rén d' bon dins l' misse (G. Lucy).

2. (mot d' acleveu) mizrete (k' est dins l' bouye des aiwes do vea, do polin) Li misse, on l' lome inla, mins ç' n' est nén l' misse, portant. (ramexhné pa P. Otjacques).

Etimolodjeye: tîxhon "milz" (minme sinse).

| mizrete 2 [f.n.] (mot d' acleveu) come ene pitite misse ki flote dins l' bouye des aiwes des polins, des veas. Dinltins, on contéve ki l' mizrete esteut afrodiziake. rl a: tchike, sucete, linwe, savon, cråxhe, shû, marinde. F. hippomane.

Etimolodjeye: cawete -rete, dandjreus on ridaedje del cawete -rece (a vey avou l' misse).

Parintêye :

- misser.

Mots d' aplacaedje:

- sins-misse.

Omonimeye.

- mizrete (f.n.; sôre di ptite sori).

- Dipus d' racsegnes sol misse.
- Dipus d' racsegnes sol mizrete.

Prin del pådje «http://wa.wikipedia.org../../../m/i/s/Mot%C3%AE%7Emisse.html»

##### Views

- Årtike
- Copene
- Modêye d' asteure

##### Cweri